
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 7T/50/2026 8726010907 18. 09. 2026 JUDr. Peter Koman ECLI:SK:OSPP:2026:8726010907.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad samosudcom JUDr. Petrom Komanom v y d á v a podľa § 353 ods. 1 Trestného poriadku tento rozhodol: Obvinení: 1/ A. B., nar. XX.XX.XXXX v C., trvale bytom D. XXX, E. C., 2/ F. B., nar. XX.XX.XXXX v C., trvale bytom D. XXX, E. C. s ú v i n n í, ž e ako zákonití rodičia maloletej dcéry G. B., nar. XX.XX.XXXX, maloletej dcéry C. B., nar. XX.XX.XXXX, maloletého syna H. B., nar. XX.XX.XXXX, maloletej dcéry I. B., nar. XX.XX.XXXX, žiaci Základnej školy s materskou školou v obci D., D. XX, E. C. a maloletého syna J. B., nar. XX.XX.XXXX, žiaka Základnej školy s materskou školou D., pracovisko Pradiareň, Kežmarok, si zanedbávali voči deťom svoje zákonné povinnosti rodiča tým, že v školskom roku 2025/2026 maloletá dcéra G. B. bezdôvodne a bez ospravedlnenia v období od 04.09.2025 do 16.02.2026 vymeškala 431 vyučovacích hodín, čo sa prejavilo na jej výchovno-vzdelávacích výsledkoch, keď z dôvodu vysokého počtu neospravedlnených vyučovacích hodín v prvom polroku školského roka 2025/2026 bola z ôsmich predmetov hodnotený známkou dostatočne, z dôvodu vysokého počtu neospravedlnených hodín jej boli udelené pokarhania od triedneho učiteľa, pokarhania riaditeľom školy a správanie bolo hodnotené ako neuspokojivé, maloletá dcéra C. B. bezdôvodne a bez ospravedlnenia v období od 23.09.2025 do 16.02.2026 vymeškala 416 vyučovacích hodín, čo sa prejavilo na jej výchovno-vzdelávacích výsledkoch, keď z dôvodu vysokého počtu neospravedlnených vyučovacích hodín v prvom polroku školského roka 2025/2026 bola z piatich predmetov hodnotená známkou dostatočne, z dôvodu vysokého počtu neospravedlnených hodín jej boli udelené napomenutia triednym učiteľom, pokarhania od triedneho učiteľa, pokarhania riaditeľom školy a správanie bolo hodnotené ako neuspokojivé, maloletý syn H. B. bezdôvodne a bez ospravedlnenia v období od 17.09.2025 do 16.02.2026 vymeškal 289 vyučovacích hodín, čo sa prejavilo na jeho výchovno-vzdelávacích výsledkoch, keď z dôvodu vysokého počtu neospravedlnených vyučovacích hodín v prvom polroku školského roka 2025/2026 bol z troch predmetov hodnotený známkou dostatočne, z dôvodu vysokého počtu neospravedlnených hodín čítanie, písanie, grafomotorika a matematické schopnosti má oneskorené a nezvládnuté, maloletá dcéra I. B. bezdôvodne a bez ospravedlnenia v období od 09.10.2025 do 16.02.2026 vymeškala 204 vyučovacích hodín, čo sa prejavilo na jej výchovno-vzdelávacích výsledkoch, keď z dôvodu vysokého počtu neospravedlnených vyučovacích hodín v prvom polroku školského roka 2025/2026 bola z troch predmetov hodnotená známkou dostatočne, z dôvodu vysokého počtu neospravedlnených hodín jej boli udelené napomenutia triednym učiteľom, pokarhania od triedneho učiteľa, pokarhania riaditeľom školy
a správanie bolo hodnotené ako neuspokojivé, maloletý syn J. B. bezdôvodne a bez ospravedlnenia v období od 08.09.2025 do 16.02.2026 vymeškal 526 vyučovacích hodín, čo sa prejavilo na jeho výchovno-vzdelávacích výsledkoch, keď z dôvodu vysokého počtu neospravedlnených vyučovacích hodín v prvom polroku školského roka 2025/2026 bol zo všetkých predmetov hodnotený známkou dostatočne, z dôvodu vysokého počtu neospravedlnených hodín nenadobudol základné vzdelanie, boli mu udelené napomenutia triednym učiteľom, pokarhania od triedneho učiteľa, pokarhania riaditeľom školy a správanie bolo hodnotené ako neuspokojivé, pričom obvinení ako zákonní zástupcovia na viaceré písomne upozornenia na nedbalú dochádzku detí do školy, na predvolania a opatrenia Základnej školy s materskou školou v Rakúsoch, komunitného centra obce dostatočne nereagovali, so školou nekomunikovali, nezabezpečili nápravu v školskej dochádzke svojich maloletých detí a o výchovu a zabezpečenie dochádzky do školy maloletých detí sa riadne nestarali, pričom tak konali, hoci boli za rovnakú trestnú činnosť opakovane právoplatne odsúdení aj na nepodmienečný trest odňatia slobody, teda - úmyselne vydali osoby mladšie ako osemnásť rokov nebezpečenstvu spustnutia tým, že im umožnil viesť záhaľčivý život, a taký čin spáchali závažnejším spôsobom konania – po dlhší čas a na viacerých osobách, čím spáchali - prečin: ohrozovanie mravnej výchovy mládeže podľa § 211 ods. 1 písm. b), ods. 3 písm. a) Trestného zákona s poukazom na § 138 písm. b), písm. j) Trestného zákona a za to im ukladá: 1/ obvinenému A. B.: Podľa § 211 ods. 3 Trestného zákona, s použitím § 38 ods. 2 Trestného zákona, ako aj § 54 Trestného zákona trest povinnej práce v trvaní 250 (dvestopäťdesiat) hodín. Podľa § 55 ods. 1 Trestného zákona trest povinnej práce je obvinený povinný vykonať najneskôr do jedného roka od nariadenia výkonu tohto trestu. Podľa § 55 ods. 3 Trestného zákona trest povinnej práce je obvinený povinný vykonať osobne vo svojom voľnom čase bez nároku na odmenu. 2/ obvinenej F. B.: Podľa § 211 ods. 3 Trestného zákona, s použitím § 38 ods. 2 Trestného zákona, ako aj § 54 Trestného zákona trest povinnej práce v trvaní 250 (dvestopäťdesiat) hodín. Podľa § 55 ods. 1 Trestného zákona trest povinnej práce je obvinená povinná vykonať najneskôr do jedného roka od nariadenia výkonu tohto trestu. Podľa § 55 ods. 3 Trestného zákona trest povinnej práce je obvinená povinná vykonať osobne vo svojom voľnom čase bez nároku na odmenu. - úmyselne vydali osoby mladšie ako osemnásť rokov nebezpečenstvu spustnutia tým, že im umožnil viesť záhaľčivý život, a taký čin spáchali závažnejším spôsobom konania – po dlhší čas a na viacerých osobách,
Poučenie: Proti tomuto trestnému rozkazu možno podať odpor na podpísanom súde do 8 dní od jeho doručenia. Ak proti trestnému rozkazu podá v lehote odpor oprávnená osoba, samosudca nariadi hlavné pojednávanie. Ak proti výroku o náhrade škody, ktorým bola priznaná náhrada škody podá v lehote odpor poškodený, trestný rozkaz sa ruší vo výroku o náhrade škody a samosudca uznesením poškodeného odkáže na občianske súdne konanie, prípadne na konanie pred iným príslušným orgánom. Obvinený, osoby, ktoré sú oprávnené podať v prospech obvineného odpor (len so súhlasom obvineného), poškodený a prokurátor môže zobrať odpor späť dovtedy, kým súd nezačne hlavné pojednávanie. Trestný rozkaz sa stane právoplatným a vykonateľným ak - odpor nebol podaný; uplynutím lehoty na podanie odporu, - odpor bol vzatý späť; dňom jeho späťvzatia.

